
RAZPIS ZA BIVANJE V ŠTUDENTSKIH SOBAH – ŠTUDIJSKO LETO 2026/2027

Škofijska gimnazija Vipava objavlja razpis za bivanje študentov v študentskih sobah za študijsko leto 2026/2027. Bivanje je namenjeno študentom višjih strokovnih šol, visokošolskih zavodov in univerz.

Na voljo je skupaj 18 sob na dveh lokacijah:
· Dijaški dom Škofijske gimnazije Vipava – 11 sob,
· Grabrijanova ulica – 7 sob.

1. Dijaški dom 

V dijaškem domu so na voljo triposteljne sobe.

Dijaški dom zagotavlja:
· lepo urejene sobe s kopalnico,
· vsaka soba ima svojo klimo,
· skupno kuhinjo in prostore za druženje,
· brezžični dostop do interneta (Wi-Fi),
· dopoldansko prisotnost vratarja,
· nočno prisotnost varnostnika,
· varno, urejeno in mirno bivalno okolje.

Bivanje je omogočeno od 1. septembra 2026 do 31. avgusta 2027. Dijaški dom je zaprt med 1. julijem in 25. avgustom 2027. V tem času morajo študenti sobe izprazniti ter odstraniti vse osebne stvari.

Med 23.00 in 6.00 velja nočni red. V tem času morata biti zagotovljena mir in tišina, v tem času vstop in izstop iz dijaškega doma nista dovoljena, razen v izjemnih primerih po predhodnem dogovoru.

2. Grabrijanova ulica

Na Grabrijanovi ulici so na voljo:
· dvoposteljne sobe,
· triposteljne sobe,
· štiriposteljne sobe.

Vse sobe imajo lastno kopalnico, klimatsko napravo in brezžični dostop do interneta (Wi-Fi). Stanovalcem je na voljo skupna kuhinja z jedilnico.

Bivanje je omogočeno od 1. septembra 2026 do 31. avgusta 2027.
Objekt deluje samostojno in nima organizirane recepcije, vratarja ali nočnega varovanja. Študenti bivajo samostojno ter so dolžni skrbeti za red, varnost in spoštovanje hišnega reda.

Prijava

Prijave sprejemamo skozi vse leto oziroma do zapolnitve prostih mest. Za razporeditev pred začetkom študijskega leta je potrebno prijavo oddati najpozneje do 15. avgusta 2026. Prijave, prejete po tem datumu, bomo obravnavali sproti glede na razpoložljivost prostih mest.

Število mest je omejeno. Če bo število prijav preseglo razpoložljiva mesta, bodo imeli prednost kandidati, ki bodo zaprosili za bivanje za celotno študijsko leto.

Prijavo pošljite na elektronski naslov student@sgv.si.

Cenik bivanja za študijsko leto 2026/2027 bo objavljen najpozneje do 31. avgusta 2026 in bo sestavni del razpisne dokumentacije. O sprejemu bodo kandidati obveščeni po elektronski pošti.

Veselimo se vaše prijave in vam želimo prijetno bivanje v Vipavi.



Melita Košir,
ravnateljica 










Priloga:
· Prijava za bivanje v študentskih sobah Škofijske gimnazije Vipava

